NEVYRIAUSYBINIO ORGANIZACIJŲ TARYBOS POSĖDŽIO PROTOKOLAS

2023-06-05 Nr. 4
Birštonas

Posėdis įvyko 2023-06-05 (16.00-17.30 val.)

Posėdžio vieta: Birštono savivaldybės administracijos mažoji salė, Jaunimo g. 2, Birštonas.

Posėdyje dalyvavo nevyriausybinių organizacijų (toliau-NVO) tarybos nariai: Roma Zajančkauskienė, Birutė Bartkevičiūtė, Julija Birutė Barutienė, Lina Kamarauskienė, Kristupas Bubnys. 

Susirinkimo sekretorė: Vilma Burbienė.
Susirinkimo dalyvių sąrašas su parašais pridedamas. 
Į susirinkimą nariai buvo pakviesti el. paštu.  
DARBOTVARKĖ
1. Dėl informacijos pateikimo apie  dalyvavimą NVO tarybos forume Kaune.
2. Dėl NVO tarybos veiklos 2023-2024 metais plano parengimo.
3. Dėl bendradarbiavimo Kaišiadorių rajono savivaldybės NVO taryba.

           1. SVARSTYTA: Dėl informacijos pateikimo apie  dalyvavimą NVO tarybos forume 
Kaune.
Roma Zajančkauskienė padėkojo NVO tarybos nariams, 2023 m. gegužės 31 d. vykusiems į Nevyriausybinių organizacijų informacijos ir paramos centro organizuotą Kauno regiono NVO tarybos forumą, kuriame NVO tarybos nariai turėjo galimybę susipažinti su kitų NVO tarybų atstovais, kitų savivaldybių NVO tarybų vykdoma veikla, savivaldybių NVO tarybų narių patirtimi, stiprinant visuomenines komisijas ir tarybas bei įgalinant piliečius dalyvauti sprendimų priėmimo procesuose. Susipažinti su Kauno regiono savivaldybių viešųjų paslaugų perdavimo nepavaldžioms institucijoms situacija, nevyriausybinių organizacijų žymos gavimo reikšme, finansinių ir veiklos ataskaitų pateikimo svarba Registrų centrui. 
Atkreiptinas dėmesys į forume pateiktą informaciją apie mažą Birštono savivaldybės biudžeto procentą, skiriamą NVO viešųjų paslaugų teikimui. 
	
	2019 m.
	2020 m.
	2021 m.

	Procentas, skirtas kultūrai
	1,68 %
	1,92 %
	0 %

	Procentas, skirtas švietimui
	1,16 %
	1,51 %
	1,11 %

	Procentas, skirtas socialinei apsaugai
	31,54 %
	26,83 %
	16,82 %

	Procentas, skirtas sportui
	2,20 %
	2,04 %
	0,49 %

	Viso:
	9,15 %
	8,08 %
	4,61 %


Didžiausias finansavimo NVO procentas skiriamas socialinei apsaugai, kitose srityse NVO dalyvavimas ir finansavimas yra labai mažas. Tikslinga atlikti šios informacijos pakartotinę analizę bei stebėti sekančių metų rodiklius. 

NUTARTA. Vienbalsiai pritarta pateiktai informacijai.
2. SVARSTYTA. Dėl NVO tarybos veiklos 2023-2024 metais plano parengimo.  
Pirmininkė pristatė NVO tarybos veiklos 2023-2024 metais plano projektą (pridedama) ir 

kvietė tarybos narius susipažinti su juo bei teikti pasiūlymus plano tobulinimui. 
NUTARTA. Susipažinti su NVO tarybos veiklos 2023-2024 metais planu bei pateikti pasiūlymus plano tobulinimui iki sekančio susirinkimo. 
3. SVARSTYTA. Dėl bendradarbiavimo Kaišiadorių rajono savivaldybės NVO taryba.
Pirmininkė informavo apie planuojamą Kaišiadorių rajono savivaldybės NVO tarybos

atstovų vizitą į Birštono savivaldybę, tikslu pasidalinti NVO tarybos vykdomomis veiklomis, problemomis, su kuriomis susiduriama ir kt. ir kvietė NVO tarybos narius aktyviai dalyvauti susitikime.  Apie tikslų vizito laiką NVO tarybos nariai bus informuoti el. paštu. 

NUTARTA. Aktyviai dalyvauti susitikime su Kaišiadorių rajono savivaldybės NVO tarybos atstovais.
Posėdžio pirmininkas                                                                                        Roma Zajančkauskienė
Posėdžio sekretorius                                                                                                    Vilma Burbienė
.

